THAI เปิดบริการเลือกที่นั่งเที่ยวบินระหว่างประเทศทุกเส้นทาง เริ่ม 27 ก.ค.62
THAI เปิดบริการเลือกที่นั่งเที่ยวบินระหว่างประเทศทุกเส้นทาง เริ่ม 27 ก.ค.62
THAI เปิดบริการเลือกที่นั่งเที่ยวบินระหว่างประเทศทุกเส้นทาง เริ่ม 27 ก.ค.62
23 ก.ค. 2562

นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI เปิดเผยว่า บริษัทฯ ได้เพิ่มบริการเลือกที่นั่ง Preferred Seats ในเที่ยวบินระหว่างประเทศทุกเส้นทาง เพื่อให้ผู้โดยสารได้เลือกความสะดวกสบายเพิ่มขึ้น
สำหรับผู้โดยสารชั้นประหยัดและชั้นธุรกิจ ซึ่งเป็นบริการแบบเดียวกับสายการบินชั้นนำอื่นๆ ทั่วโลก บริษัทฯจึงเพิ่มทางเลือกนี้สำหรับผู้โดยสารเพื่อความสะดวกสบาย โดยหลังจากออกบัตรโดยสารแล้ว ผู้โดยสารชั้นประหยัดสามารถเลือกซื้อที่นั่งแถวหน้าของแต่ละโซน และที่นั่งบริเวณทางออกฉุกเฉิน ส่วนผู้โดยสารชั้นธุรกิจสามารถเลือกซื้อที่นั่งในโซนชั้นหนึ่งในเที่ยวบินที่เปิดให้บริการ Preferred Seats โดยอัตราค่าบริการเลือกที่นั่ง Preferred Seats ในแต่ละเที่ยวบินจะขึ้นกับระยะทางจริง
ทั้งนี้ ผู้โดยสารสามารถดูรายละเอียดบริการเลือกที่นั่ง Preferred Seats ได้ที่เว็บไซต์ thaiairways.com โดยเลือกซื้อที่นั่งล่วงหน้าได้ที่ THAI Contact Center โทร. 0-2356-1111 (ตลอด 24 ชั่วโมง) หรือเคาน์เตอร์เช็คอินการบินไทย ณ วันเดินทาง และตั้งแต่กลางเดือนสิงหาคมเป็นต้นไป บริษัทฯจะเปิดให้ผู้โดยสารสามารถเลือกซื้อที่นั่งล่วงหน้าผ่านช่องทางออนไลน์ บนเว็บไซต์ของบริษัทฯ ต่อไป